
REFERAT de APROBARE al
Proiectului  de hotărâre privind prelungirea prin act adițional , pe o perioadă de 3 ani a contractului de închiriere nr.1195/200, încheiat cu  ORGANIZAȚIA INTERNAȚIONALĂ A
AROMÂNILOR, pentru  spațiul situat în Timișoara, Str.  Ștefan cel Mare , nr.33


	Prin  cererea  cu numărul CT2021-004294/15.09.2021, Organizația Internațională a Aromânilor   a solicitat prelungirea contractului de închiriere nr.1195/2001,  având ca obiect spațiul situat în Timișoara, Str. Ștefan cel Mare, nr.33, SAD.3, în suprafața de 56,72 m.p, întrucât contractul de închiriere expiră la data de 30.12.2021 .
 Spațiul despre care facem vorbire este înscris în Cartea Funciară nr.408095-C1-U18 Timișoara, nr.top 7154/XIV, în proprietatea Statului Român, fiind alcătuit din 3 încăperi situate la parter cu intrarea din stradă.  Pentru acest spațiu  a fost stabilit un tarif de închiriere de 2 Euro /m.p/lună prin HCLMT  nr.71/2013;
	Solicitarea Organizației Internaționale a Aromânilor a fost analizată în ședința din 25.11.2021 de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Român, în administrarea Consiliului Local al Municipiului Timișoara, înființată prin HCLMT nr.12/26.06.2012 și modificată prin HCLMT nr.122/13.04.2021 . 
	Comisia de Analiză a Spațiilor cu Altă Destinație decât aceea de locuință a avizat favorabil această solicitare și a hotărât  prelungirea pe o perioadă de 3 ani a contractului de închiriere  nr.1195/2001, încheiat cu  Organizația Internațională a Aromânilor, având ca obiect   spațiul situat in Timișoara, Str. Ștefan cel Mare , nr.33;
	Apreciem faptul că,  Proiectului de hotărâre privind prelungirea contractului de închiriere nr.1195/2001, încheiat cu  Organizația Internațională a Aromânilor, pentru  spațiul situat în Timișoara, Str.  Ștefan cel Mare, nr.33 , îndeplinește condițiile pentru a fi supus spre dezbatere și aprobare în plenul Consiliului Local al Municipiului Timișoara .

